5. Godkendelse af takster 2025 for Favrskov Spildevand og Favrskov Affald (Åben)
Tidl. politisk behandling
Forventet sagsgang
ØK, BY
Lovgrundlag
Lov om betalingsregler for spildevandsanlæg, 
Vandsektorloven, Vandforsyningsloven, 
Affaldsbekendtgørelsen, Lov om kommunernes styrelse
SAGENS INDHOLD
Byrådet skal i denne sag godkende taksterne på affaldsområdet i [adresse] 
for 2025.
Herudover skal Byrådet kontrollere, at taksterne fra Favrskov Spildevand A/S overholder den økonomiske 
ramme, der udmeldes af det nationale Jan Jakobsen.
Den økonomiske ramme for, hvor mange indtægter Favrskov Spildevand A/S må opkræve, opgøres på 
baggrund af de samlede omkostninger til transport, behandling og afledning af spildevand i [adresse] 
Spildevand A/S.
VURDERING
Favrskov Spildevand A/S
Bestyrelsen for Favrskov Spildevand A/S har 18. september 2024 godkendt budget og takster for 2025 på 
spildevandsområdet. 
Den økonomiske indtægtsramme, der er fastsat af Forsyningssekretariatet, gælder for både 2024 og 2025. 
Rammen er fastsat til 89,0 mio. kr. i 2024 og 97,1 mio. kr. i 2025. Stigningen i den økonomiske ramme fra 
2024 til 2025 skal primært findes i prisreguleringer på ca. 7 mio. kr. Herudover er der givet tillæg for nye 
tiltag på ca. 1,7 mio. kr. og modregnet et generelt effektiviseringskrav på 0,6 mio. kr. i 2025. 
Spildevandsselskabets indtægter må i den toårige reguleringsperiode ikke overstige den samlede ramme 
på i alt 186,1 mio. kr. De budgetterede indtægter for Favrskov Spildevand A/S, der er omfattet af den 
økonomiske ramme, udgør 91,3 mio. kr. i 2025 og 87,1 mio. kr. i 2024. I alt 178,4 mio. kr. [adresse] 
Spildevand A/S forventer dermed at overholde den økonomiske ramme i 2025.
Herudover har forsyningssekretariatet udsendt vejledende økonomiske rammer for 2026 og 2027 på 
henholdsvis 102,7 mio. kr. for 2026 og 108,9 mio. kr. for 2027, som er inklusiv forventede pris- og 
lønreguleringer på ca. 6,6 % årligt før effektiviseringskravet.
Den nærmere sammensætning af den udmeldte økonomiske ramme vedrørende driftsomkostninger, 
investeringer og korrektioner i forhold til tidligere år, er beskrevet i notatet ”Favrskov Spildevand A/S – 
Økonomisk ramme og budgetteret omsætning 2025”, der er vedhæftet som bilag.
De samlede budgetterede driftsomkostninger ekskl. afskrivninger og finansielle poster udgør 35,5 mio. kr. 
i 2025, hvilket er 2,7 mio. kr. højere end i 2024. Årsagen til stigningen skal findes ved udvidelser på 2 mio. 
[adresse]: EMN-2024-02198
Dok-ID: 3789599
Sagsbehandler: ssst
Byråd
29. oktober 2024  19:00
kr. til håndtering og eksport af større mængder regnvand til nabokommuner, besparelser på el og 
effektiviseringer på 0,8 mio. kr. samt prisjusteringer og genudbud af aftaler på 1,5 mio. kr.
Investeringsbudgettet for 2025 er på 59,9 mio. kr. Heraf er der afsat 37,8 mio. kr. til kloakfornyelser og 
separering, 11 mio. kr. til renseanlæg og 10 mio. kr. til byggemodninger.
Favrskov Spildevand A/S forventer et driftsmæssigt overskud i 2025 på 1 mio. kr. Der forventes et 
likviditetsmæssigt resultat på 0 kr. i 2025, hvori der er indregnet en lånoptagelse på 6,5 mio. kr. til 
finansiering af investeringer.
Favrskov Affald A/S
Bestyrelsen for Favrskov Affald A/S har 18. september 2024 ligeledes godkendt budget og takster for 2025 
på affaldsområdet, der indstilles til Byrådet til godkendelse. Taksterne er beregnet af Favrskov Affald A/S. 
Indtægterne fra taksterne er fastlagt, så omkostningerne til de enkelte indsamlingsordninger er dækket.
Aktiviteterne i Favrskov Affald A/S består af drift af genbrugspladserne samt indsamling af 10 fraktioner for 
alle husstande i [adresse]. Dertil kommer ordninger for erhverv, institutioner m.m.
Jf. ny vejledning fra Forsyningstilsynet skal institutioner fra 2025 betale kostpris med tillæg af 10 % for 
beholdere, hvor der indgår restaffald. Tidligere blev institutioner opkrævet kostpris uden tillæg. De 
genanvendelige fraktioner – herunder madaffaldsbeholdere, afregnes fortsat til kostpris. Sag vedrørende 
opdatering af affaldsregulativet behandles også af Byrådet 29. oktober 2024.
Efterdriften af [adresse] fortsætter. I lighed med sidste år opkræves 25 kr. pr. husstand til at finansiere 
efterdriften af deponiet.
ØKONOMI
Favrskov Spildevand A/S
Tilslutningsbidragene på spildevandsområdet indeksreguleres i henhold til betalingsreglerne for 
spildevandsselskaber. Indekseringen medfører, at taksten stiger fra 78.400 kr. i 2024 til 81.120,25 kr. i 
2025. Det svarer til en stigning på 3,5% eller 2.720 kr. 
Taksten for det faste vandafledningsbidrag på spildevand fastholdes i 2025 til 750 kr.
Det variable vandafledningsbidrag stiger fra 48 kr. til 50 kr. pr. m3.
Erhvervsvirksomheder kan søge om reduceret takst for forbrug over 500 m3 årligt. Den reducerede takst 
stiger fra 38,40 kr. til 40 kr. pr. m3 forbrug mellem 500-20.000 m3.
En husstand med et årligt vandforbrug på 150 m3 vil i 2025 komme til at betale 8.250 kr. I 2024 udgjorde 
udgiften for en husstand 7.950 kr.
For en virksomhed med et forbrug på 1.000 m3 vil udgiften være 45.750 kr. i 2025. I 2024 udgjorde udgiften 
for en virksomhed 43.950 kr. 
Taksten for årlig tømning pr. septiktank fastholdes til 840 kr. i 2025. 
Spildevandstaksterne kan findes i vedhæftede bilag ”Takstblad 2025 – Favrskov Spildevand A/S”. 
Favrskov Affald A/S
Favrskov Kommunes Byråd skal godkende takster for indsamling af rest/madaffald, genbrugsbeholdere og 
brug af genbrugspladser i kommunen.
Taksten for rest/madaffald afregnes efter kapacitet og tømningsfrekvens ved alle boligformer.
Taksten for genbrugsbeholderne afregnes efter et gennemsnitsbaseret boliggebyr for alle typer af boliger. 
Genbrugsbeholderne omfatter henteordninger for følgende affaldsfraktioner: plast/fødevarekartoner – 
glas/metal – papir/pap/tekstiler – farligt affald.
Udgiften for en almindelig husstand, for indsamling af affald og brug af genbrugspladser, bliver i 2025 [adresse] 
kr. Til sammenligning betalte en almindelig husstand i 2024 i alt 4.212 kr.
Taksten for brug af genbrugspladsen er uændret fra 2024 til 2025 og er på 1.615 kr. for husstande, mens 
den for etageejendomme er på 1.290 kr.
Taksten for afhentning af genbrugsbeholderne er i 2025 1.550 kr. Det er en stigning på 8,8% i forhold til 
1.424 kr. i 2024, hvilket skyldes at den akkumulerede underdækning ønskes nedbragt.
Taksten for indsamling af rest/madaffaldsbeholderen er i 2025 1.078 kr. (for en 240 liters beholder). Det er 
et fald i taksten på 8,1% fra 1.173 kr. i 2024, hvilket skyldes at den akkumulerede overdækning ønskes 
nedbragt. 
Taksterne for virksomhedernes adgang til genbrugspladserne fastholdes, så en håndværkervirksomhed i 
2025 skal betale 10.750 kr. for et årsabonnement til første bil. Årsabonnement for øvrige virksomheder 
fastholdes også, og koster 4.250 kr. for første bil i 2025. Ønsker virksomheder at betale pr. besøg udgør 
gebyret 300 kr. pr. besøg i 2025, mod 275 kr. i 2024. 
Taksterne for institutioner for genanvendeligt affald og madaffald er kostpriser som ved husstande. Takster 
for erhverv er i henhold til takstpolitikken og lovgivningen tillagt et avancetillæg på 10 %, og det samme er 
restaffalds løsninger for institutioner.
Taksten for tagplader er fastlagt til 750 kr. pr. bigbag. Taksten er fastlagt på baggrund af erfaringstal i 
prøveperioden, ud fra et ”hvile i sig selv”-princip, hvor den i prøveperioden har været på 200 kr.  
INDSTILLING
Direktøren for Job og Økonomi indstiller til Byrådet:
1.
At spildevandstaksterne for 2025 legalitetsgodkendes i henhold til den økonomiske ramme, der er 
udmeldt af Forsyningssekretariatet.
2.
At affaldstaksterne for 2025 godkendes.
BESLUTNING
Økonomiudvalget, 22. oktober 2024:
Fraværende: Ingen
Indstilles godkendt.
Byrådet, 29. oktober 2024:
Fraværende: Christina Andresen, Lennarth Paulsen
Godkendt.
Bilag

Økonomisk ramme og budgetteret omsætning 2025 (3790121)

Takstblad for 2025 - Favrskov Affald (3806123)

Takstblad for 2025 (3806124)
